OpenLLM-France/wikimedia huggingface dataset:
# Sent Legèr de Colondanas

Sent Legèr (en francès Saint-Léger-Bridereix) és una comuna (municipi) de França, a la regió de la Nova Aquitània, departament de la Cruesa. La seva població al cens de 1999 era de 174 habitants. Està integrada a la Communauté de communes du Pays Sostranien.

## Demografia

Evolució demogràfica :
| 1968 | 1975 | 1982 | 1990 | 1999 |
| 262 | 236 | 210 | 184 | 174 |

## Administració

Llista d'alcaldes :
| Període | Identitat | Partit |
| 2001-2008 | Daniel Carry | |
| 2008- | Michel Burille | PS |

## Referències

* ↑ Toponímia occitana Arxivat 2016-03-03 a Wayback Machine. a lemosin.net.
# Eleccions legislatives daneses de 1964

Les eleccions legislatives daneses de 1964 se celebraren el 22 de setembre de 1964. El partit més votat foren els socialdemòcrates i formaren un govern de coalició dirigit per Jens Otto Krag.
| Partit | Líder | Vots | % | Escons | +/- |
| Socialdemokratiet | Jens Otto Krag | 1,103,667 | 41.9 | 76 | - |
| Venstre | Erik Eriksen | 547,770 | 20.8 | 38 | - |
| Det Konservative Folkeparti | Poul Clorius Sørensen | 527,798 | 20.1 | 36 | +4 |
| Socialistisk Folkeparti | Aksel Larsen | 151,697 | 5.8 | 10 | -1 |
| Det Radikale Venstre | Hilmar Baunsgaard | 139,702 | 5.3 | 10 | -1 |
| De Uafhængige (U) | | 65,756 | 2.5 | 5 | -1 |
| Danmarks Retsforbund (E) | | 34,258 | 1.3 | 0 | - |
| Danmarks Kommunistiske Parti (K) | | 32,390 | 1.2 | 0 | - |
| Dansk Samling (R) | | 9,747 | 0.4 | 0 | Nou |
| Fredspolitisk Folkeparti (M) | | 9,325 | 0.4 | 0 | Nou |
| Schleswigsche Partei (S) | | 9,274 | 0.4 | 0 | -1 |
| Participació | Participació | 85,5% | 85,5% | 85,5% | 85,5% | 85,5% |
| Font | Font | Folketinget.dk | Folketinget.dk | Folketinget.dk | Folketinget.dk | Folketinget.dk |
# Marianna Madia

Maria Anna Madia, també coneguda com a Marianna Madia (Roma, 5 de setembre de 1980) és una política italiana del Partit Democràtic que ha exercit els càrrecs de diputada entre el 2008 i el 2013 i des del 2013. En el mandat parlamentari de la dissetena Legislatura, és ministra de l'administració publica i de la simplificació en el govern de Matteo Renzi.
El seu pare és el periodista i actor Stefano Madia. Es diplomà al Lycée Chateaubriand de Roma amb la menció de «bé». Formada en Ciències polítiques. La primera vegada que Madia participa en política és el 2008, quan fou convidada afiliar-se pel secretari del PD Walter Veltroni.
El 8 d'abril 2014, essent ministra, va ser mare d'una nena.

## Publicacions

Ha publicat nombrosos articles a l'AREL (Agenzia di Ricerche e Legislazione) fundada per l'economista Nino Andreatta, i un parell de llibres:
* Un welfare anziano. Invecchiamento della popolazione o ringiovanimento della società?, com a coautora (Ed. Il Mulino, 2007)
* Precari. Storie di un'Italia che lavora, amb pròleg de Susanna Camusso (Rubbettino, 2011, ISBN 884982940X)

## Referències

* ↑ «Primarie del Pd, exploit delle donne. Sorpresa Madia: 'Dicevano che ero da listino'»
* ↑ «Italy's PM-designate Matteo Renzi names new cabinet»
* ↑ «Entrevista en el Corriere della Sera»
* ↑ La Madia ha partorito una bambina
* ↑ ««Arel»». Arxivat de l'original el 2012-06-23. [Consulta: 25 febrer 2014].

## Enllaços externs

* Marianna Madia - Lloc web oficial
# Westmont (Califòrnia)

Westmont és una concentració de població designada pel cens dels Estats Units a l'estat de Califòrnia. Segons el cens del 2000 tenia 31.623 habitants.

## Demografia

Segons el cens del 2000, Westmont tenia 31.623 habitants, 9.255 habitatges, i 7.089 famílies. La densitat de població era de 6.599,8 habitants/km².
Dels 9.255 habitatges en un 47,3% hi vivien nens de menys de 18 anys, en un 33,9% hi vivien parelles casades, en un 34,9% dones solteres, i en un 23,4% no eren unitats familiars. En el 19,2% dels habitatges hi vivien persones soles el 5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,41 i el nombre mitjà de persones que vivien en cada família era de 3,85.
Per edats la població es repartia de la següent manera: un 37,8% tenia menys de 18 anys, un 10,5% entre 18 i 24, un 29,3% entre 25 i 44, un 16,3% de 45 a 60 i un 6% 65 anys o més.
L'edat mediana era de 26 anys. Per cada 100 dones de 18 o més anys hi havia 78,5 homes.
La renda mediana per habitatge era de 23.323 $ i la renda mediana per família de 23.712 $. Els homes tenien una renda mediana de 24.682 $ mentre que les dones 25.775 $. La renda per capita de la població era de 9.765 $. Entorn del 35,3% de les famílies i el 36,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Westmont». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 18 juliol 2010].
* ↑ «Geographic Comparison Table- Westmont». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# FAQ

FAQ té els següents significats:
* FAQ: frequently asked questions, llargmetratge estrenat el 2004 escrit i dirigit per Carlos Atanes.
* FAQ, o Preguntes més freqüents, secció als llocs web on respon els dubtes potencials dels usuaris del servei.
* FAQS, o Preguntes freqüents, un programa de televisió de Televisió de Catalunya de debat polític i entreteniment.
* Viquipèdia:PMF, les preguntes més freqüents de la Viquipèdia en català.
# Riu Síssola

El riu Síssola (rus: Сысола; Komi: Сыктыв) es troba principalment a la República de Komi, al nord-oest de Rússia, encara que les seves dues branques tenen les seves fonts a l'óblast de Kírov i l’òblast de Perm. Té 487 km de llarg, i té una conca de drenatge de 17.200 km². El Síssola és un afluent del Riu Vítxegda més gran, que es troba a Siktivkar.

## Referències

* ↑ «Государственный водный реестр: река Сысола». [Consulta: 16 febrer 2024].
# Marianna Nagy

«Marianna Nagy» té aquests significats:
* Marianna Nagy (jugadora d'handbol). (1957), jugadora d'hanbdol hongaresa
* Marianna Nagy (patinadora sobre gel). (1929–2011), patinadora sobre gel hongaresa
# Westminster (Ciutat de Westminster)

Westminster és un barri del districte de Ciutat de Westminster de Londres, Anglaterra (Regne Unit). Es troba a la riba nord del riu Tàmesi, al sud-oest de Ciutat de Londres i al sud-oest de Charing Cross. Té una gran concentració de prestigiosos llocs d'interès històrics i atraccions turístiques de Londres, incloent el Palau de Buckingham i l'Abadia de Westminster.
Històricament era part de Middlesex, el nom de Westminster va ser la descripció antiga dels voltants de l'Abadia de Westminster -ministre de l'oest, o l'església del monestir, que va donar nom a la zona- que ha estat la seu del govern d'Anglaterra (i més tard govern britànic) durant gairebé mil anys. Westminster és la ubicació del Palau de Westminster, Patrimoni de la Humanitat que alberga el Parlament del Regne Unit.
# Club de trobades

Club de trobades (títol original: Club de rencontres) és una pel·lícula de Michel Lang realitzat l'any 1987. Ha estat doblada al català.

## Argument

Bernard és en tràmits de divorci. En els bancs del tribunal on espera la lectura de la separació, es troba un vell amic d'infantesa, Nicolas, que té un club de trobades i distribueix octavetes publicitàries del seu club als futurs divorciats. Acompanya el seu amic trobat al seu club, i s'ocuparà d'ell perquè trobi l'ànima bessona. Paral·lelament, Nicolas és casat però com a gran seductor no és del tot fidel, i lliga malament la seva activitat i la seva vida de família. La gota d'aigua que farà vessar el vas serà l'arribada de Christiane, sublim petita provinciana romàntica i enamorada de Nicolas, que compta amb ell per albergar-lo mentre passa una audició per un concurs de cançó francesa. No trobarà altra solució que albergar aquesta conquesta en les golfes de Bernard, una mica a desgrat d'aquest. Per convèncer-lo, li oferirà tots els serveis del seu club gratuïtament, cites arreglades, tardes organitzades, activitats col·lectives, etc.

## Repartiment

* Francis Perrin: Nicolas Bergereau
* Jean-Paul Comart: Bernard Lognon
* Valérie Allain: Christiane, anomenada Cricri
* Isabelle Mergault: Bunny
* Herma Vos: Jutta
* Blanca Ravalec: Marion
* Anne Deleuze: Agnès Bergereau
* Jean Rougerie: El veí colèric
* Charles Gérard: El comissari
* Henri Guybet: L'inspector Etienne Gandin
* Caroline Jacquin: Yveline, la secretària
* Gaëlle Legrand: Marie-Solange, l'ex de Bernard
* Léon Spigelman: Sammy Blumenstrauss
* Katia Tchenko: Paméla, la nimfomana
* Michel Crémadès: Garazzi, el violador
* Violeur
* Andrée Damant: La senyora per la tarda
* Louba Guertchikoff: Rachel Blumenstrauss
* Fernand Guiot: El patró de l'agència immobiliària
* Remy Bourgeois
* Françoise Cingal
* Béatrice Costantini
* Maryse Deol
* Jacqueline Doyen
* Stéphane Duchemin
* Christian François
* Danièle Girard
* Alain Janey
* Torun Johanson
* Franz-Rudolf Lang
* Mike Marshall: Roland - l'amant de Agnès
* Nadja
* Mario Santini: El veí portuguès
* Colette Teissèdre

## Referències

* ↑ esadir.cat. Club de trobades. esadir.cat.
* ↑ «Club de rencontres». Allociné.
# Flamini

Gai Flamini és el nom dels següents personatges:
* Gai Flamini (cònsol), tribú de la plebs el 232 aC i cònsol el 223 aC
* Gai Flamini (cònsol 187 aC)
* Gai Flamini (pretor), magistrat romà, pretor el 66 aC
# Abartach

Abartach (també conegut com a Ábartach, Ábhartach o simplement Abarta, el «realitzador de proeses») és un déu de la mitologia irlandesa, un dels Tuatha Dé Danann, i relacionat amb Fionn mac Cumhaill. Segons P. Monaghan, Abartach era un dels fomorians o déus de la mort, descrits com a "una raça antiga i monstruosa".

## Llegenda

En una de les històries més conegudes, Abartach aconsegueix enganyar el Fionn mac Cumhaill quan fingeix ser un home gandul que busca feina. Fionn mac Cumhaill l'accepta com a servent, poc després de succeir a son pare com a líder dels fianna, un grup de poderosos guerrers milesians. En un gest de bona fe, Abartach els dona un cavall salvatge gris que va haver de ser muntat per catorze homes abans que decidís galopar. Abartach cavalca al costat dels fianna i els porta cap a l'Altre Món, on els esperen els Tuatha Dé Danann, arrossegats vers el submón pels milesians.
Els fianna, liderats per l'ajudant de Fionn mac Cumhaill, Foltor, es fan amb el control d'un vaixell màgic i troben el cavall de l'Abartach. Foltor, el millor rastrejador dels fianna, aconsegueix navegar vers l'Altre Món i obliga l'Abartach a deixar en llibertat els guerrers fianna que estaven sota el seu poder. Per qüestions d'honor, Abartach és amarrat a la cua del cavall i portat a ròssec cap a Irlanda. No obstant això, d'acord amb la versió de P. Monaghan, és en Fionn i no el seu aprenent qui rescata els fianna de les urpes de l'Abartach. Després de la gesta heroica, en Fionn expulsa l'Abartach de les seves hosts.

## Referències

* 1 2 3 4 5 6 7 Cotterell, Arthur: The Encyclopedia of Mythology, pàg. 96. Hermes House, 2007. ISBN 1-84038-894-3
* 1 2 Matson, Gienna: Celtic Mythology A to Z, pàg 1. Chelsea House, 2004. ISBN 978-1-60413-413-1
* 1 2 3 Monaghan, Patricia: The Encyclopedia of Celtic Mythology and Folklore, pág 1. Checkmark Books, 2003. ISBN 978-0-8160-4524-2
Temes de la mitologia celta :
Part de {{Mitologies europees}} :
Temes generals :
Mitologia irlandesa :
Mitologia escocesa :
Mitologia gal·lesa :
Mitologia bretona :
Vegeu també: Mitologia de les illes Hèbrides, {{Mitologia gal·lo-britònica}}, {{Mitologia gallega}}, {{Mitologia irlandesa (Ulster)}} i {{Llegenda del Rei Artús}} :
# Ripàrium

El ripàrium és un disseny particular de l'aquariofília i reprodueix l'hàbitat de la ribera en el qual l'únic component terrestre són les parts aèries de plantes semi-aquàtiques, quedant les arrels submergides sota l'aigua. A la pràctica, sovint es confonen els ripàriums amb els paludàriums.

## Referències

* ↑ Oliver Drewes: Faszination Terraristik 2002. Herausgegeben von Wachtberg Verlag, S. 41. ISBN 3-00-009445-8
# Rosa Maria Laguna Valero

Rosa Maria Laguna Valero (1 de juliol de 1953) és una destacada patinadora i entrenadora catalana, campiona de Catalunya i d'Espanya de patinatge artístic i dansa, i campiona d'Europa en 1972.

## Trajectòria

Començà a practicar el patinatge el 1967, amb 13 anys. El 1971, va començar a combinar els seus estudis amb els seus entrenaments i donant classes a les nenes de segona categoria del seu mateix club. Entre els seus èxits esportius es troben, la Copa d'Europa en Villefranche, a França, i la Medalla d'Or de la Setmana de Garmisch, a Alemanya.
L'any 1976, després d'anys d'èxits i guardons, es retira de la competició però inicia la seva carrera com a entrenadora de la selecció espanyola de patinatge artístic. Aquell mateix any Rosa es casa amb el seu actual marit Jose Palomo, què va conèixer a Barcelona, i també abandona la pràctica del patinatge artístic par a exercir d'entrenadora la U.D. Horta. I més endavant de la selecció espanyola de patinatge artistic.
El 1980, conjuntamment amb el seu marit, decideix obrir un negoci dedicat en exclusiva a la venda i reparació d'articles de patinatge, "Tot Pati", que ha esdevingut una de les botigues dedicades al patinatge amb més tradició de Barcelona.
L'any 2014 continuava exercint com a entrenadora del que ha estat el club de la seva vida, el Club Pati Congres.

## Reconeixements

* El 1973 la Federació Catalana de Patinatge, amb l'adhesió del Comitè Nacional de Patinatge Artístic, li oferí un homenatge per la seva recent victòria en la Copa d'Europa de Patinatge de Villefranche, a França.
* El 2012 la Federació Espanyola de Patinatge (FEP) li fa el lliurament de la medalla al mèrit esportiu
* El 2014 va rebre el premi Mireia Tapiador a la Promoció de l'Esport dins del setè premi Dona i Esport, comncedit per l'Institut Barcelona Esports de l'Ajuntament de Barcelona.

## Referències

* 1 2 Martínez, Juan Manuel «Patinaje artístico: Rosa María Laguna se retira!». La Vanguardia (Hemeroteca), 27-01-1976, pàg. 40. Arxivat de l'original el 2011-09-05 [Consulta: 23 desembre 2019].
* ↑ Diez Serrat, J. «Patinaje: Se inician en Riba de Fresser los Campeonatos de Cataluña. Rósa María Laguna, máxima atracción». Mundo Deportivo (Hemeroteca), 29-06-1973, pàg. 18 [Consulta: 23 desembre 2019].
* ↑ Benavides, Luís; Pons, Elisenda «Diez lugares donde equiparse y practicar con 'skates' y patines: Nou Barris: "Tot Patí", Mundialista». El Periódico, 18-02-2015 [Consulta: 23 desembre 2019].
* ↑ Sancho, Jesus «El último golpe de 'stick' del Club Patí Congrés para no desaparecer». La Vanguardia, 13-01-2014 [Consulta: 23 desembre 2019].
* ↑ «Homenaje a Rosa María Laguna». La Vanguardia (Hemeroteca), 27-05-1973, pàg. 33 [Consulta: 23 desembre 2019].
* ↑ «Homenaje a Rosa Laguna. Toda una vida dedicada al patinaje». Real Federación Española de Patinaje, 25-07-2012. [Consulta: 23 desembre 2019].
* ↑ Rodríguez, F. Javier «Rosa M. Laguna, guardonada als premis Dona i Esport». Linia Xarxa, 26-03-2014 [Consulta: 23 desembre 2019].
# Rasbora paviana

Rasbora paviana és una espècie de peix cipriniforme de la família dels ciprínids.

## Morfologia

Els mascles poden assolir els 12 cm de longitud total.

## Distribució geogràfica

Es troba al riu Mekong i al nord de Malàisia.

## Referències

* ↑ Bleeker P. 1859. Negende bijdrage tot de kennis der vischfauna van Banka. Natuurkd. Tijdschr. Neder. Indië v. 18. 359-378.
* ↑ BioLib
* 1 2 FishBase (anglès)

## Bibliografia

* Baird, I.G., V. Inthaphaisy, P. Kisouvannalath, B. Phylavanh i B. Mounsouphom, 1999. The fishes of southern Laos. Laos Community Fisheries and Dolphin Protection Project. Ministry of Agriculture and Forestry, Laos PDR.161 p.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828. .
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Rainboth, W.J., 1996. Fishes of the Cambodian Mekong. FAO Species Identification Field Guide for Fishery Purposes. FAO, Roma, Itàlia. 265 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Martial Singher

Martial Singher (Auloron Santa Maria, 14 d'agost de 1904 - Santa Barbara, 9 de març de 1990) va ser un cantant d'òpera baríton francès.
Inicialment cantant només com a hobby, va ser encoratjat pel llavors ministre d'educació francès Édouard Herriot per seguir cantant professionalment. Va actuar a l'Opéra National de Paris, la Royal Opera House, l'Òpera de Nova York, l'Òpera de San Francisco, l'Òpera de Chicago i el Metropolitan Opera House.
Va gravar un aclamat Méphistophelès sota Charles Munch en l'enregistrament [RCA] de La damnation de Faust de Berlioz (febrer de 1954) amb lOrquestra Simfònica de Boston, David Poleri com Faust i Suzanne Danco com Marguerite.
Més tard en la seva vida es va convertir en professor de música al Curtis Institute of Music de Música de Filadèlfia i al Conservatori de musique du Québec à Mont-real abans de traslladar-se a Santa Bàrbara i fer-se càrrec de l'Acadèmia de Música d'Occident. És conegut per influir en les carreres d'artistes com James King, Donald Gramm, Jeannine Altmeyer, Benita Valente, John Reardon, Louis Quilico, Jean-François Lapointe, Judith Blegen, Cynthia Hoffmann, i Thomas Moser. Singher també ha estat el professor de barítons de fama mundial com Thomas Hampson i Rodney Gilfry.
Va escriure un llibre útil per als vocalistes que aspiren a una carrera operística, An Interpretive Guide to Operatic Arias: A Handbook for Singers, Coaches, Teachers, and Students (1983).
Singher va morir a Santa Bàrbara. S'havia casat amb Margareta Busch, filla del director Fritz Busch, el 1940. Van tenir tres fills. Michel Singher, és un director internacional assolit.

## Referències

* ↑ https://www.answers.com/redirectSearch?query=martial-singher&filter=all-Consultat 15 de març 2007

## Enllaços externs

* https://www.nytimes.com/1990/03/12/obituaries/martial-singher-french-baritone-and-a-noted-teacher-dies-at-85.html/The New York Times
# Westmont (Pennsilvània)

Westmont és una població dels Estats Units a l'estat de Pennsilvània. Segons el cens del 2000 tenia 5.523 habitants.

## Demografia

Segons el cens del 2000, Westmont tenia 5.523 habitants, 2.238 habitatges, i 1.627 famílies. La densitat de població era de 899,8 habitants per km².
Dels 2.238 habitatges en un 30,7% hi vivien nens de menys de 18 anys, en un 62,1% hi vivien parelles casades, en un 8,4% dones solteres, i en un 27,3% no eren unitats familiars. En el 25,6% dels habitatges hi vivien persones soles el 13,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,47 i el nombre mitjà de persones que vivien en cada família era de 2,96.
Per edats la població es repartia de la següent manera: un 24,4% tenia menys de 18 anys, un 4,3% entre 18 i 24, un 23,1% entre 25 i 44, un 28,2% de 45 a 60 i un 20% 65 anys o més.
L'edat mediana era de 44 anys. Per cada 100 dones de 18 o més anys hi havia 83,9 homes.
La renda mediana per habitatge era de 53.580$ i la renda mediana per família de 64.185$. Els homes tenien una renda mediana de 47.477$ mentre que les dones 32.111$. La renda per capita de la població era de 30.868$. Entorn del 3,1% de les famílies i el 3,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Westmont». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Westmont». American Fact Finder. Oficina del Cens dels Estats Units, 12-01-2010.
# Coalició Treballadors per la Democràcia

Coalició Treballadors per la Democràcia (CTD) és un partit polític d'esquerra radical i republicana de Mallorca que es presentà a les eleccions al Parlament de les Illes Balears de 1999 i a les eleccions municipals a l'ajuntament de Palma. Es formà com a coalició entre el POSI de les Illes Balears i la Plataforma Democràtica Municipal. Anteriorment, el POSI havia format el 1991 la Coalició per un Nou Partit Socialista de cara a les eleccions generals espanyoles de 1993, i la Coalició Republicana a les eleccions generals espanyoles de 1996.
Els seus caps són Pere Felip i Buades, dirigent del POSI i candidat a l'ajuntament de Palma, i Bartomeu Sancho, conegut procastrista, candidat al Parlament de les Illes Balears. Ambdós són antics militants del PSIB i de la UGT que es passaren al PASOC i després amb Esquerra Unida, partit amb el qual trencaren per divergències ideològiques.
A les eleccions locals i al Parlament de les Illes Balears de 2003 va obtenir 438 vots i 264 vots a l'ajuntament de Palma. A les eleccions balears i locals de 2007 va obtenir 282 vots a la ciutat de Palma i 543 (0,13%) al Parlament de les Illes Balears. A les eleccions generals espanyoles de 2008 va obtenir 159 vots a les Illes Balears.

## Resultats electorals

* Eleccions al Parlament de les Illes Balears de 1999 - 473 vots (0,13%)
* Eleccions generals espanyoles de 2000 - 423 vots (0,11%)
* Eleccions al Parlament de les Illes Balears de 2003 - 438 vots (0,10%)
* Eleccions generals espanyoles de 2004 - 407 vots (0,09%)
* Eleccions al Parlament de les Illes Balears de 2007 - 543 vots (0,13%)

## Referències

* Referències sobre CTD
* Candidats de la CTD a les eleccions de 2007 a El País.
* Resultats de les eleccions generals de 2008
* Resultats electorals a les Illes Balears
* Resultats de les eleccions generals de 2004 a les Illes Balears
* Resultats de les eleccions generals de 2000 a les Illes Balears
* Partit Obrer Socialista Internacionalista Arxivat 2010-04-04 a Wayback Machine. a l'EEIF.
# Flamingo Road (sèrie de televisió)

Flamingo Road és una sèrie de televisió estatunidenca de 39 episodis emesa entre 1980 i 1982, inspirada en la pel·lícula homònima dirigida per Michael Curtiz en 1949. A Espanya fou emesa per La 2 de TVE el 13 de setembre de 1983.

## Argument

Truro és una petita localitat de Florida, no gaire lluny de Tallahassee. El Xèrif Titus Semple dirigeix la policia del comtat sota el regne de terror. La família Weldon és una dels més poderoses de la ciutat. Viuen en Flamingo Road. El pare, Claude Weldon, dirigeix una fàbrica de paper. La seva esposa, Eudora, maneja la família: el fill, Skipper, que vol convertir-se en periodista, i la filla, Constance, casada amb l'advocat i futur senador Fielding Carlyle, el millor amic del qual és l'empresari Sam Curtis. El periòdic local està dirigit per Elmo Tyson. Un dels pocs llocs d'esplai de la ciutat és una discoteca responsabilitat de Lute-Mae Sanders i en la qual canta la bella Lane Ballou. La sèrie narra les aventures amoroses i financeres d'aquest petit món, amb traïcions, punyalades per l'esquena, empipaments, odis i passions. El fràgil equilibri d'aquest microcosmos esclata amb l'arribada, en la segona temporada, del misteriós Michael Tyrone.

## Repartiment

* John Beck... Sam Curtis
* Woody Brown…Skipper Weldon
* Peter Donat... Elmo Tyson
* Howard Duff… Shérif Titus Semple
* Morgan Fairchild… Constance Weldon Semple Carlyle
* Mark Harmon… Fielding Carlyle
* Kevin McCarthy… Claude Weldon
* Cristina Raines... Lane Ballou
* Barbara Rush... Eudora Weldon
* Stella Stevens… Lute-Mae Sanders
* David Selby… Michael Tyrone
* Fernando Allende… Julio Sanchez
* Gina Gallego...Alicia Sanchez
* Cynthia Sikes... Sandy Swanson

## Referències

* ↑ 'Flamingo Road', nueva serie norteamericana para los martes, EL País, 13 de setembre de 1983
* ↑ «Fitxa» (en anglès). TV.com. Arxivat de l'original el 2019-10-06. [Consulta: 16 setembre 2015].

## Enllaços externs

* Flamingo Road a aquellas series.